Vyhlásenie výsledkov národného kola súťaže
Európska cena za prevenciu kriminality 2011
(European Crime prevention Award- ECPA 2011)
a
Konferencie EUCPN o najlepšej praxi

	Téma tohtoročnej ceny za prevenciu kriminality a EUCPN konferencie o najlepšej praxi je:

	“Šport , veda a umenie v prevencii kriminality detí a mládeže”.

	Do národného kola súťaže , ktoré sa konalo dňa 27.9.2011 sa prihlásilo 12 projektov. Do súťaže postúpilo deväť. Štyri projekty nesplnili kritéria súťaže. U ôsmich súťažných projektov výberová komisia zložená z koordinátorov prevencie kriminality v sídle kraja, zástupcov Ministerstva vnútra Slovenskej republiky a Rady vlády Slovenskej republiky pre prevenciu kriminality vyhodnotila poradie úspešnosti. Poradie na prvých troch miestach po schválení   ministrom vnútra Slovenskej republiky je nasledovné:

1.	Miesto: Projekt „Športom za duševné zdravie detí“, ktorého predkladateľom je Športový klub polície Bratislava. Dlhodobý projekt zameraný na organizáciu športových podujatí a voľnočasových aktivít pre žiakov základných škôl doplnený o sprievodný program zameraný na prevenciu proti kriminalite a orientáciu v IT komunikáciách.

2.	Miesto: Projekt „REŠTART“ - kurzy rozvoja manuálnych zručností pre mladých odsúdených. Predkladateľom je konzultačné a informačbé centrum EDUKOS Dolný Kubín.

3.	Miesto: Projekt  „MIXklub“ – nízkoprahové centrum pre deti a mládež. Je určený najmä deťom a mládeži, ktoré sa pohybujú v rizikovom a asociálnom prostredí a prevažnú časť voľného času trávia na „ulici“. Predkladateľom je Detský fond Slovenskej republiky.

	Víťazný projekt bude Slovenskú republiku reprezentovať v súťaži ECPA 2011 a ďalšie dva projekty na EUCPN konferencii o najlepšej praxi vo Varšave v dňoch 14.-15.12.2011.